پێ دهچێت تهمهنی پهرلهمان مانگێک درێژ بکرێتهوه
ئاژانس – سهرچین و ئارا
له ئهگهری ئهنجامنهدانی ههڵبژاردندا، ئهگهر ههیه مانگێک تهمهنی پهرلهمانی کوردستان درێژ بکرێتهوه یان پشووه زستانهکهی وهرنهگرێت، له کاتێکدا کۆمسیۆن ئاشکرای دهکات که لایهنهکان کۆکن مانگی 9ی ئهمساڵ ههڵبژاردن ئهنجام بدرێت.
ناوهڕاستی مانگی 12ی ساڵی ڕابردوو، حكومەتی هەرێمی كوردستان داوای لە پەرلەمانی كوردستان كرد لە ماوەی سێ مانگدا وادەی ئەنجامدانی هەڵبژاردنەكان دیاری بكات، بهڵام نهتواندرا ئهو کاره بکرێت، له کاتێکدا چهند کۆبوونهوهیهک لهنێوان حکومهت و کۆمسیۆن و پهرلهماندا ئهنجام دراوه، ئهگهر تا 6ی 11ش ههڵبژاردن نهکرێت پهرلهمان دهکهوێته بۆشایی یاساییهوه و ئهگهر ههیه مانگێکی تری بۆ درێژ بکرێتهوه.
ئەبووبەكر هەڵەدنی، پهرلهمانتاری یهکگرتوو له پەرلەمانی كوردستان، به ״ئاژانس״ی ڕاگهیاند، بۆ دیاریکردنی وادهی ههڵبژاردن دوو کۆبوونهوه کراوه و حکومهتیش دهیهوێت لهگهڵ لایهنهکان دابنیشێت بۆ دیاریکردنی کاتێک.״
دیاریکردنی وادهی ههڵبژاردنهکان له دهسهڵاتی حکومهتی ههرێمدایه، بهڵام حکومهت تا ئێستا هیچ بڕیارێکی نهداوه و نێچیرڤان بارزانی، سهرۆکی حکومهت له چهند بۆنهیهکی جیاوازدا ئهوهی ئاشکرا کردووه به ڕێککهوتن لهگهڵ لایهنهکان وادهی ههڵبژاردن دیاری دهکهن.
ئهبووبهکر ههڵهدنی وتیشی: ״له سهرهتای مانگی 9 تا 10 لهبهردهسته بۆ دیاریکردنی کاتی ههڵبژاردن، تا ئهوکاتهش شهش مانگێکمان لهبهردهسته.״
بهپێی یاسای ههڵبژاردنهکانی ههرێم دهبێت دوو مانگ بهر له کۆتاییهاتنی خولی پهرلهمان وادهی ههڵبژاردنهکان دیاری بکرێت.
محهمهد عهلی، وتهبێژی فراکسیۆنی پارتی له پهرلهمانی کوردستان، بۆ ״ئاژانس״ی ئاشکرا کرد، مهبهستى نامهكهى ئهنجوومهنى وهزیران ئهوه بوو پێش ههڵبژاردنهكانى عێراق ههڵبژاردنهكانى ههرێمى كوردستان ئهنجام بدهین، ئهوه كه ئهو وادهیه چووه پاش ههڵبژاردنهكانى عێراق، ئهو داواكارییهى حكومهتیش نهما.
درێژکردنهوهی وادهی پهرلهمان له لایهن ههندێ لایهنی ههرێمهوه ڕهخنهی زۆری لێ گیرا و به پشێلکردنی یاسا ناوبرا.
سالار مهحموود، پهرلهمانتاری یهکێتیی له پهرلهمانی کوردستان، به ״ئاژانس״ی وت: ״حکومهت کهوتووهته ژێر ئیرادهی حزبهکان و نهیتوانیوه لهگهڵ کۆمسیۆن ههماههنگیی باش بکات.״
وتیشی: ״لایهنهکان و حکومهت و ئۆپۆزسیۆن نهیانتوانیوه بگهنه ڕێککهوتن و ئێستا بهنیازن پهرلهمان دیاری بکات، بهڵام کهی لانهکان ڕێککهوتن ئهوکاته حکومهت و پهرلهمانیش کاتهکهی دیاری دهکهن.״
لهگهڵ ئهوهی تا ئێستا وادهیهک بۆ ههڵبژاردنهکانی ههرێم دیاری نهکراوه، بهڵام ههڵبژاردنهکانی پهرلهمانی عێراق له مانگ 5ی ئهمساڵدا لایهنه سیاسییهکانی سهرقاڵ کردووه و پێناچێت به ئاسانی بگهنه ڕێککهوتن بۆ دیاریکردنی کاتێک بۆ ههڵبژاردنهکانی کوردستان.
شێروان زرار، وتەبێژی كۆمسیۆنی هەڵبژاردنەكانی هەرێم بە ״ئاژانس״ی ڕاگهیاند: حکومهت هیچ له داواکارییهکانمانی جێبهجێ نهکردووه و ئێمه دهتوانین له ماوی 105 ڕۆژدا ههڵبژاردن ئهنجام بدهین.
وتیشی: ״به گشتی لایهنهکان لهسهر ئهوه کۆکن 6ی ئهیلوول ههڵبژاردنهکان بکرێن و ئێمهش چاوهڕێی وهڵامی حکومهتین.״
پەرلەمانی كوردستان دوو خولی یاسادانانی لە ساڵی ڕابردوودا بۆ خۆی درێژ كردەوە تا 6ی 11ی 2018.
دانا دارا، ڕاوێژكاری سەرۆكایەتیی پەرلەمانی کوردستان، به ״ئاژانس״ی ڕاگهیاند، درێژکردنهوهی تهمهنی پهرلهمان بووه به عورف و درێژکردنهوهی تهمهنی پهرلهمایش بۆ مانگێکی تر بۆ ئهوهیه گرفتی تهشریعی درووست نهبێت.
وتیشی: ״ئهگهر تهمهنی پهرلهمان درێژ بکرێتهوه دهبێته دوو عهیبه بهسهر پهرلهمانهوه چونکه پێشتریش ماوهکهی درێژ کردووهتهوه، بهڵام ئهگهر زۆره لهو دوو مانگه پشووە پهرلهمان تهنها مانگێک وهربگرێت.״
پهرلهمانی کوردستان له خولی سێیهمیدا ماوهی دوو ساڵ کارهکانی پهک خران و دیارینهکهردنی وادهی ههڵبژاردنیش بووهته هۆکاری ئهوهی پرسی درێژکردنهوهی ماوهکهی بۆ جاری دووهم سهر ههڵبداتهوه.
دلێر مستەفا، سەرۆكی فراكسۆنی یەكێتیی لە پەرلەمانی کوردستان به ״ئاژانس״ی ڕاگهیاند، ئهگهر له مانگی 9دا ههڵبژاردنهکان بکرێت پهرلهمان ناکهوێته بۆشایی یاساییهوه.״
وتیشی: ״ئاماده نین جارێکی دیکه ماوهی پهرلهمان درێژ بکهینهوه.״